projecte-aina/catalan_government_crawling huggingface dataset:
I. El Dictamen 93/93 d'1 de juliol d'aquesta Comissió va assenyalar que el Projecte d'ordre pel qual es fixaven les instruccions generals per a la reordenació l'aprovació i la revisió dels plans tècnics de gestió i millora forestal a aplicar en els terrenys forestals de propietat privada de Catalunya no ultrapassava la remissió normativa feta per la Llei forestal de Catalunya i per tant s'ajustava a la legalitat.
No obstant això afegia les observacions següents:
a– Que la regulació del silenci administratiu positiu de l'article 6 del Projecte s'hauria d'adequar als articles 43 i 44 de la Llei 30/1992 de 26 de novembre de règim jurídic de les administracions públiques i del procediment administratiu comú.
b– La manca de concreció dels efectes de la no aprovació provisional o de la no resolució dintre del termini d'un Pla tècnic per part del Centre de la Propietat Forestal.
c– La necessitat de precisar la interpretació correcta de l'article 50.3 de la Llei forestal de Catalunya per si la regulació dels casos d'incendis forestals en l'article 9 del Projecte d'ordre estigués en contradicció amb aquell.
També feia constar l'existència de greus defectes en la formulació de l'expedient d'elaboració del Projecte de disposició de caràcter general regulat per la Llei procedimental 13/1989 de 14 de desembre.
El Projecte d'ordre dictaminat l'1 de juliol de 1993 no va seguir l' iter normal de signatura pel conseller i publicació en el DOGC.
Contràriament es van sol·licitar nous informes d'organismes i institucions relacionats amb la matèria del Projecte es van incorporar a aquest alguns dels suggeriments continguts en aquells informes es modificaren els articles 6 i 9 del Projecte amb la idea de donar resposta a les observacions fetes en el Dictamen 93/93 s'introduïren algunes correccions tècniques o de redactat i la cap del Servei Jurídic del Departament formulà el dictamen exigit per l'article 65.1 de la Llei 13/1989 ja citada.
Amb tot això es corregiren també els defectes formals de l'expedient denunciats pel Dictamen.
Moltes d'aquestes correccions cauen fora de la competència de la Comissió Jurídica Assessora que tampoc no s'ha de pronunciar sobre la no incorporació de propostes d'esmena dels organismes i institucions consultades o d'observacions d'aquesta Comissió no afectant a la legalitat de la norma.
Per això en principi podria semblar que no era necessària aquesta nova presentació de l'expedient que tant sols resulta exigible per la continuació dels tràmits d'aquell i la introducció per l'òrgan de l'Administració activa competent de modificacions del text del Projecte les quals en definitiva no n'impedeixen l'aprovació sinó que en milloren el redactat al mateix temps que completen l'expedient.
S'acorda informar favorablement sobre el Projecte d'ordre per la qual es fixen les instruccions generals per la redacció l'aprovació i la revisió dels plans tècnics de gestió i millora forestal.
L'assumpció per part del Departament de Política Territorial i Obres Públiques de les competències sobre les companyies de ferrocarrils transferides a la Generalitat de Catalunya fa necessari tenir un coneixement profund i complet de la situació econòmica i financera i de gestió de cada una d'aquestes companyies.
Aquest coneixement interessa especialment el Director General de Transports tocant als aspectes de control de gestió d'acord amb les facultats que li són pròpies, i així mateix, a l'Interventor Delegat en els ferrocarrils traspassats en allò que es refereix als aspectes tècnics de control previstos a la Llei General Pressupostària.
Primer.- Sol·licitar a l'"Instituto de Censores Jurados de Cuentas de España", Zona 2.a, la realització d'una auditoria en el sentit més ample, inclosa una auditoria de gestió, de les esmentades empreses i referida a l'exercici de 1978, mitjançant dos equips que, aplicant normes i procediments tècnics normalment admesos, haurien d'informar sobre els extrems següents:
a)Situació econòmica-financera de cadascuna de les empreses objecte de l'auditoria, closa el 31 d'octubre de 1978, afi que serveixi, amb el major detall possible, com a base per determinar la valoració del patrimoni de les esmentades empreses.
b)Resultats de la gestió de les empreses citades, closa a 31 d'octubre de 1978, per tal d'esbrinar les circumstàncies del procés de la dita gestió que hagin de servir com a antecedent per a la formació de llurs previsions per a l'exercici de 1979 i, també, a fi de determinar possibles dèficits d'explotació.
Segon.- Els dos equips designats per a l'esmentat Institut actuaran l'un, en relació amb "General de Ferrocarriles Catalanes, S.A" i l'altre en referència amb "Ferrocarriles de Sarrià a Barcelona, S.A".
Tercer.- Es formarà una comissió integrada pel Director General de Transport, l'Interventor delegat als ferrocarrils traspassats i un auditor de cada equip per tal d'homogeneïtzar i coordinar les actuacions de l'auditoria i de conèixer el descabdellament de les succesives etapes dels treballs.
Quart.- Les despeses corresponents a les auditories a les quals es refereix el present Decret estaran a càrrec del Pressupost de la Generalitat.
Barcelona, 15 de febrer de 1979.
Amb data primer de novembre de 1978 van ésser traspassats a la Generalitat els Ferrocarrils Catalans i els de Catalunya i Sarrià.
La palesa antiguitat dels ferrocarrils traspassats i els problemes del període anterior aconsellen, per a un millor servei al ciutadà, portar a terme una tasca de recuperació d'imatge a tots dos ferrocarrils i ensems de millora i racionalització de la informació i senyalització.
És per aquesta raó que, a proposta del director general de Transports,
Primer.- Encarregar a la Fundació Barcelona Centre de Disseny (BCD) l'estudi d'informació i senyalització gràfica dels Ferrocarrils Catalans i de Catalunya i Sarrià, el projecte de disseny dels elements de suport de l'esmentada senyalització i l'estudi de les mesures més escaients per assolir una nova imatge dels ferrocarrils.
Segon.- El cost de l'estudi serà abonat amb càrrec als pressupost dels ferrocarrils.
Tercer.- Facultar el director general de Transports per adoptar les mesures necessàries per a la direcció i coordinació de l'estudi i per a l'acompliment d'aquesta ordre.
a) Les tallades arreu no regulades per aquesta llei i les fetes sense l'autorització deguda.
b) L'aprofitament de fustes, llenyes i escorces en terrenys forestals sense l'autorització deguda o sense l'aprovació prèvia dels instruments d'ordenació o planejament forestals, si s'escau.
Igualment es considera infracció l'incompliment de les condicions per a l'aprofitament assenyalades pels dits documents.
Aquests requisits no són necessaris si els aprofitaments són fets directament per les persones titulars dels terrenys forestals en llurs predis.
66.1 Les empreses dedicades a l'aprofitament de fustes, llenyes i escorces han de disposar de l'acreditació com a empreses qualificades d'explotació forestal, lliurada pel Departament d'Agricultura, Ramaderia i Pesca en les condicions establertes per reglament.
66.2 Aquests requisits no són necessaris si els aprofitaments són fets directament pels titulars dels terrenys forestals en llurs predis.
66.3 El Departament d'Agricultura, Ramaderia i Pesca ha d'oferir incentius a les empreses d'explotació forestal que mantenen en llurs plantilles tècnics forestals de formació professional de segon grau o de titulació superior.
Les condicions meteorològiques que s'estan produint, que es caracteritzen per una manca de pluges i per episodis de forts vents, han augmentat considerablement el perill d'incendi, per la qual cosa resulta necessari adoptar mesures extraordinàries per prevenir els incendis forestals.
Per aquest motiu és necessari avançar, per a l'any 2000, l'aplicació de les mesures de prevenció d'incendis a què fa referència el capítol 4 del Decret 64/1995, de 7 de març, pel qual s'estableixen mesures de prevenció d'incendis forestals.
Per tant, en ús de les competències que m'atribueix l'article 11 del Decret 297/1999, de 26 de novembre, de creació i reorganització de departaments de l'Administració de la Generalitat de Catalunya, a proposta del conseller d'Interior i d'acord amb el Govern,
Les mesures de prevenció d'incendis forestals a què fa referència el capítol 4 del Decret 64/1995, de 7 de març, pel qual s'estableixen mesures de prevenció d'incendis forestals, a adoptar en terrenys forestals, siguin o no poblats d'espècies arbòries, i a la franja de 500 metres que els envolta, s'avancen al dia 7 de març de 2000 i són d'aplicació fins al dia 15 d'octubre de 2000.
Les referències que en el Decret 64/1995, de 7 de març, es fan al Departament d'Agricultura, Ramaderia i Pesca, al conseller d'Agricultura, Ramaderia i Pesca i al director general del Medi Natural s'han d'entendre realitzades, respectivament, al Departament d'Interior, al conseller d'Interior i al director general d'Emergències i Seguretat Civil.
Així mateix, les autoritzacions que, d'acord amb el Decret 64/1995, de 7 de març, correspon atorgar a les oficines comarcals del Departament d'Agricultura, Ramaderia i Pesca en matèria de prevenció d'incendis, correspondrà atorgar-les a la Direcció General d'Emergències i Seguretat Civil del Departament d'Interior.
L'exercici de les competències en matèria de prevenció d'incendis forestals per part del Departament d'Interior es fa amb la necessària coordinació i col·laboració amb el Departament de Medi Ambient, atesos els interessos afectats.
La meteorologia dels darrers mesos i setmanes està propiciant que durant aquest hivern a la majoria de comarques pirinenques hi hagi un elevat risc d'incendi.
Les causes d'aquesta situació estan relacionades amb la sequera iniciada a finals de la primavera i amb l'absència actual d'un mantell nival a molts sectors dels Pirineus.
Mentre no millorin les condicions de la vegetació, es preveu que el nivell de risc d'incendi en els Pirineus continuï assolint sovint valors alts o molt alts en els dies més desfavorables.
Per aquest motiu és necessari avançar, per a l'any 2005, l'aplicació de les mesures de prevenció d'incendis a què fa referència el capítol 4 del Decret 64/1995, de 7 de març, pel qual s'estableixen mesures de prevenció d'incendis forestals.
A proposta del conseller de Medi Ambient i Habitatge i d'acord amb el Govern,
Les mesures de prevenció d'incendis forestals regulades al capítol 4 del Decret 64/1995, de 7 de març, pel qual s'estableixen mesures de prevenció d'incendis forestals, a adoptar en terrenys forestals, siguin o no poblats d'espècies arbòries, i a la franja de 500 metres que els envolta, s'avancen a les comarques que figuren a l'annex al dia de la publicació d'aquest Decret i són d'aplicació fins al dia 14 de març de 2005.
Normes d'aplicació general durant tot l'any
Habitatges i explotacions agràries
Instal·lacions de caràcter industrial i de serveis
Àrees recreatives i àrees d'acampada
Treballs de neteja i manteniment en zones de seguretat i de protecció
Normes d'aplicació durant el període comprès entre el 16 d'octubre i el 14 de març
Normes d'aplicació durant el període comprès entre el 15 de març i el 15 d'octubre
Zones i períodes d'alt risc d'incendi i mesures extraordinàries
Zones i períodes d'alt risc d'incendi
Les urbanitzacions, les edificacions i les instal·lacions a què fa referència l'article 1 han de complir les mesures de prevenció d'incendis forestals següents:
a) Assegurar l'existència d'una franja exterior de protecció de vint-i-cinc metres d'amplada al voltant, lliure de vegetació seca i amb la massa arbòria aclarida, que compleixi les característiques que s'estableixin per reglament.
b) Mantenir el terreny de les parcel·les no edificades lliure de vegetació seca i amb la massa arbòria aclarida, d'acord amb el que disposa la lletra a.
L'objecte d'aquesta Llei és establir mesures de prevenció d'incendis forestals pel que fa a les urbanitzacions que no tenen una continuïtat immediata amb la trama urbana i que estan situades a menys de cinc-cents metres de terrenys forestals i a les edificacions i les instal·lacions aïllades situades en terrenys forestals.
En són exclosos les edificacions i les instal·lacions destinades a explotacions agrícoles i ramaderes i els habitatges que hi són vinculats.
47.1 L'aprofitament de fustes, llenyes i escorces s'ha de fer segons les disposicions específiques d'aquesta Llei, tant en els terrenys de propietat pública com en els terrenys de propietat privada.
47.2 L'Administració forestal ha d'impulsar l'estructuració i el planejament dels terrenys forestals d'acord amb els Projectes d'Ordenació i els Plans Tècnics de Gestió i Millora Forestals.
Mitjançant l'Ordre de 15 de juliol de 1991, es va regular el sector tofoner, fixant-se, entre d'altres aspectes, la temporada hàbil per a la recol·lecció de tòfones.
El procés de maduració natural de la tòfona d'estiu (Tuber aestivium) fa necessari adequar el període hàbil de recol·lecció d'aquesta espècie a les dates que resulten d'aquest procés per tal d'evitar el desfasament existent, que resulta especialment significatiu a les comarques del Berguedà, el Solsonès i Osona.
En conseqüència, havent estat consultat el sector afectat i a proposta de la Direcció General del Medi Natural,
Amb la finalitat d'adequar el període hàbil de recol·lecció de la tòfona al seu procés de maduració natural es modifiquen l'apartat 2 de l'article 2 i l'apartat 1.b) de l'article 4 de l'Ordre de 15 de juliol de 1991, de regulació del sector tofoner, els quals queden redactats de la manera següent:
"2.2 La llicència tindrà validesa en el període comprès entre l'inici de la campanya de recollida de l'hivern (15 de novembre) i el final de la campanya de recollida d'estiu (15 d'agost), i haurà de ser renovada cada any."
"4.1 La recol·lecció de cada tipus de tòfona podrà realitzar-se exclusivament en els períodes de temps o les temporades autoritzades següents:
"a) Temporada d'hivern: Tuber melanosporum i Tuber brumale, del 15 de novembre al 15 de març.
"b) Temporada d'estiu: Tuber aestivium, de l'1 de maig al 15 d'agost."
Aquesta Ordre entre en vigor l'endemà de la seva publicació al Diari Oficial de la Generalitat de Catalunya.
Barcelona, 13 de juliol de 2005
L'Ordre AAM/254/2012, de 31 d'agost, va aprovar el Pla pilot de recol·lecció de bolets dins l'àmbit del paratge natural d'interès nacional de Poblet i de la seva zona d'influència i va crear un preu públic per a l'accés amb la finalitat de recol·lectar bolets als terrenys de la Generalitat inclosos en el Pla.
La durada del Pla es va establir en dos anys, temps que es va considerar suficient per avaluar els resultats de la seva implantació i disposar de conclusions representatives.
No obstant això, en el segon any d'implantació el Pla no s'ha pogut dur a la pràctica ja que la pluviometria durant la temporada de 2013 no va ser òptima per a la producció de bolets.
Per aquest motiu, es considera necessari modificar la durada del Pla per tal de disposar de més temps per obtenir conclusions representatives dels resultats d'aquesta regulació.
A proposta de la Direcció General del Medi Natural i Biodiversitat i en ús de les atribucions que m'han estat conferides,
Modificació de l'apartat 2 de l'annex 1 de l'Ordre AAM/254/2012, de 31 d'agost
Es modifica l'apartat 2 de l'annex 1 de l'Ordre AAM/254/2012, de 31 d'agost, que queda redactat de la manera següent:
La durada del Pla és fins a l'any 2015 inclòs.
El 6 de setembre de 2012, es va publicar al Diari Oficial de la Generalitat de Catalunya l'Ordre AAM/254/2012, de 31 d'agost, d'aprovació del Pla pilot de recol·lecció de bolets dins l'àmbit del paratge natural d'interès nacional de Poblet i de la seva zona d'influència, i de creació del preu públic vinculat al Pla pilot.
L'objectiu d'aquest Pla era fer un estudi, a partir de les dades obtingudes sobre l'afluència de boletaires, volum d'extracció de bolets, erosió del terreny, actuacions de conservació i senyalització necessàries, i altres dades significatives, per tal d'avaluar i obtenir les conclusions que permetessin l'ordenació de la recol·lecció de bolets en el marc de la protecció del medi i l'ús racional i equilibrat del territori.
D'altra banda, aquesta Ordre crea un preu públic per temporada per a l'accés als terrenys de la Generalitat inclosos en el Pla, amb la finalitat de recol·lectar-hi bolets.
El 14 d'octubre de 2013 es publica l'Ordre AAM/237/2013, de 2 d'octubre, per la qual es modifica l'Ordre AAM/254/2012, de 31 d'agost, d'aprovació del Pla pilot de recol·lecció de bolets dins l'àmbit del paratge natural d'interès nacional de Poblet i de la seva zona d'influència, i de creació del preu públic vinculat al Pla pilot, per tal d'incloure, a part del preu per temporada, un preu públic per dia.
Aquest Pla pilot només es va poder aplicar durant un any dels dos previstos atesa la baixa producció micològica durant el segon any.
Les escasses pluges de finals de l'estiu i principis de tardor no van propiciar les condicions òptimes per a la producció de bolets en el PNIN de Poblet, fet que va condicionar el paratge per no activar la temporada i, en conseqüència, el Pla.
En aquest sentit, i vista la valoració positiva dels usuaris durant el primer any d'implantació i l'opinió favorable a la regulació, es va considerar necessari prorrogar aquest Pla un parell d'anys més per tal de poder fer-ne una valoració més acurada.
Per aquest motiu, el 4 de setembre de 2014 es publica l'Ordre AAM/272/2014, de 25 d'agost, per la qual es modifica la durada del Pla pilot de recol·lecció de bolets dins l'àmbit del paratge natural d'interès nacional de Poblet i de la seva zona d'influència, aprovat per l'Ordre AAM/254/2012, de 31 d'agost.
Aquesta Ordre va modificar la durada del Pla fins a l'any 2015 inclòs.
Durant aquestes dues anualitats afegides s'han pogut recollir més dades sobre els usuaris i l'estat de conservació del recurs micològic, però s'ha vist que aquestes dades segueixen sent insuficients per tenir uns resultats més representatius i conclusius per poder valorar una regulació de la recollida de bolets per a tot Catalunya, per això la Junta Rectora del paratge natural d'interès nacional de Poblet ha demanat que es prorrogui el Pla pilot.
Ateses les circumstàncies exposades i d'acord amb la Llei 12/1985, de 13 de juny, d'espais naturals,
Prorrogar la durada del Pla pilot de recol·lecció de bolets dins l'àmbit del paratge natural d'interès nacional de Poblet i de la seva zona d'influència fins a l'any 2017 inclòs.
Barcelona, 22 de setembre de 2016
Projecte de llei del Centre de la Propietat Forestal.
Dictamen sol·licitat pel Parlament de Catalunya, en relació amb el Dictamen de la Comissió d'Agricultura, Ramaderia i Pesca sobre el Projecte de llei del Centre de la Propietat Forestal, Tram.
200-00058/05, i les esmenes reservades per a defensar en el Ple.
41.1 Es crea el Fons Forestal de Catalunya, que té la finalitat de reforestar els terrenys afectats pel foc i de realitzar els treballs necessaris de prevenció d'incendis en les finques forestals.
41.2 El Fons Forestal de Catalunya s'adscriu al Departament d'Agricultura, Ramaderia i Pesca i és gestionat desconcentradament per l'Administració forestal.
41.3 Les compensacions que s'estableixin han de beneficiar els propietaris de terrenys forestals, tant si són públics com privats, que es comprometin, per ells mateixos o mitjançant els sistemes de col•laboració amb l'Administració l'Administració forestal, a dur a terme la reforestació dels terrenys afectats pel foc o a adoptar les mesures necessàries de prevenció d'incendis, d'acord amb l'ordenació i el planejament tècnic aprovats per l'Administració forestal.
41.4 La contribució a la creació i al manteniment del Fons Forestal de Catalunya es fixa amb càrrec a les consignacions pressupostàries que s'estableixen anualment i s'ha d'incrementar amb les aportacions provinents de les taxes corresponents als aprofitaments forestals i a les sancions en matèria forestal establertes per l'Administració forestal.
40.1 Les entitats locals situades en zones d'alt risc d'incendis forestals han de disposar d'un Pla de Prevenció d'Incendis Forestals per a llur àmbit territorial, el qual ha de ser tramès al Departament d'Agricultura, Ramaderia i Pesca per ser aprovat. la manca d'aprovació expressa en el termini de tres mesos tindrà efectes estimatoris.
40.1 Les entitats locals situades en zones d'alt risc d'incendis forestals han de disposar d'un Pla de Prevenció d'Incendis Forestals per a llur àmbit territorial, el qual ha d'ésser tramès al Departament d'Agricultura, Ramaderia i Pesca per a ésser aprovat.
El Centre de la Propietat Forestal té les funcions següents:
a) Participar en l'elaboració dels Plans de Producció Forestal.
b) Prestar suport tècnic i econòmic per a l'elaboració dels Projectes d'Ordenació i dels Plans Tècnics de Gestió i Millora Forestals, i també vetllar-ne l'execució.
c) Promoure la constitució d'associacions i agrupacions forestals i d'entitats de cooperació entre els titulars dels terrenys forestals de propietat privada per a facilitar l'administració dels boscos i la comercialització de llurs productes.
d) Divulgar mètodes de silvicultura racional per a la producció i la conservació dels terrenys forestals.
18.1 Integren el Centre de la Propietat Forestal els titulars dels terrenys forestals de propietat privada o les agrupacions d'aquests que tenen aprovat un Projecte d'Ordenació o un Pla Tècnic de Gestió i Millora Forestals i ho han sol•licitat expressament. en formen part també representants del Departament d'Agricultura, Ramaderia i Pesca i del d'Economia i Finances.
18.2 El Centre té com a òrgans de Govern l'Assemblea, el Consell d'Administració, el President i el Director-gerent.
18.3 L'Assemblea del Centre de la Propietat Forestal està formada pels propietaris i per les agrupacions de propietaris que compleixen les condicions establertes per l'apartat 1 i designa, entre els seus membres, el President i els representants de la propietat que han de formar part del Consell d'Administració.
18.4 El President, el Director-gerent, els representants de la propietat, els representants dels Departaments de la Generalitat i els de les organitzacions professionals són nomenats per Ordre del Conseller d'Agricultura, Ramaderia i Pesca.
18.5 La participació de les organitzacions professionals en el Consell d'Administració del Centre de la Propietat Forestal ha d'ésser, com a màxim, un terç del total de representants.
17.1 Es crea, com a òrgan desconcentrat del Departament d'Agricultura, Ramaderia i Pesca, el Centre de la Propietat Forestal, amb la finalitat d'ordenar la producció forestal i promoure la conservació i la millora dels boscos i les pastures de propietat privada.
17.2 El Consell Executiu ha de fixar les funcions desconcentrades que ha d'exercir el Centre de la Propietat Forestal i el règim de funcionament d'aquest. així mateix, ha de regular la participació que han de tenir les organitzacions professionals en les activitats del Centre.
Amb relació als terrenys forestals de propietat pública que pertanyen al patrimoni de la Generalitat i els béns immobles que hi són situats i que són directament afectats a l'explotació, a la gestió i a la conservació d'aquests, correspon al departament que té al seu càrrec l'administració forestal l'exercici de les facultats dominicals, llevat de l'alienació del domini per un títol diferent del de la permuta per altres terrenys forestals.
Dels actes dictats en exercici d'aquestes facultats, cal donar-ne compte al Departament d'Economia i Finances.